Diari Oficial de la Generalitat Valenciana


Sumari del DOGV 6735, del 15-03-2012 (2012/2518)

Informació pública de l'emissió de quotes, en període voluntari, de recursos permanents, corresponent a l'exercici 2012.
------------------------------------------------------------------------------------------------------------------------

### Dades del document

Número de DOGV
:   6735

Data del DOGV
:   15-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2518


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari, de recursos permanents, corresponent a l'exercici 2012. [2012/2518]  
Per a complir la Llei 3/1993, de 22 de març, Bàsica de les Cambres Oficials de Comerç, Indústria i Navegació, en els articles 6, 12, 13 i 14 (BOE 70, de 23.03.1993), modificada pel Reial Decret Llei 13/2010, de 3 de desembre, d'actuacions en l'àmbit fiscal, laboral i liberalitzadores per a fomentar la inversió i creació d'ocupació; Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana; Llei 51/2002, de 27 de desembre; Llei 58/2003, de 17 de desembre, General Tributària; Reial Decret 939/2005, de 29 de juliol; Reial Decret 520/2005, de 13 de maig, i la resta de normes vigents que les despleguen, complementen i/o substituïsquen, aquesta Cambra Oficial de Comerç, Indústria i Navegació comunica als seus electors contribuents haver posat al cobrament les exaccions exigibles conforme al paràgraf segon de la disposició transitòria primera del Reial Decret Llei 13/2010, de 3 de desembre, d'actuacions en l'àmbit fiscal, laboral i liberalitzadores per a fomentar la inversió i la creació d'ocupació. En particulars seran girades les exaccions exigibles per raó de l'Impost sobre Societats, satisfet pels contribuents electors que hagen exercit activitats en la demarcació d'aquesta Cambra Oficial de Comerç, Indústria i Navegació.   
  
A més, per a facilitar el pagament de les quotes esmentades en període voluntari, la Cambra Oficial de Comerç, Indústria i Navegació d'Alacant notificarà individualment i respectivament a tots els seus contribuents les liquidacions girades en el concepte del recurs cameral permanent, enviant notificació rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més contindrà la indicació de la normativa legal en què es basa la quota girada i els recursos que cal interposar en cas de disconformitat amb aquesta.  
  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment a través de l'Agència Estatal d'Administració Tributària amb imposició dels recàrrecs, interessos i costes corresponents, tot això d'acord amb els preceptes legals prèviament esmentats, Llei 3/1993, de 22 de març, Reial Decret Llei 13/2010, de 3 de desembre, i Llei 58/2003, de 17 de desembre, General Tributària, i els seus reglaments de desplegament.  
  
Alacant, 2 de març de 2012.- El president: José Enrique Garrigós Ibáñez.